<classify> Akizindua huduma hiyo kwa kushirikiana na Kampuni ya Hartmann Traders na Push Mobile mgeni rasmi Waziri wa Habari, Michezo, Utamaduni na Sanaa, Nape Nnauye alisema kwa mara ya kwanza wanaweka rekodi ya msanii huyo kwa kuleta heshima na kuitangaza nchi kimataifa.Alisema mfumo huo utaweza kumuunganisha na jamii duniani kote na kumsaidia kuingiza kipato ambacho kitaweza kuisaidia jamii inayomzunguka na kwamba moja ya malengo ya serikali yao ni kuhakikisha wasanii wananufaika na jasho lao.Alisema mfumo huo sio tu umeangalia mahitaji ya dunia bali pia, utasaidia kupunguza umbea na uzushi ambao hubuniwa na mitandao na baadhi ya vyombo vya habari vyenye lengo ya kumchafua.Nnauye aliwahimiza wasanii wengine kuiga mfano wa ubunifu huo utakaowasaidia kuongeza vipato vyao. Naye Wema Sepetu alisema uzinduzi huo ni mwanzo mzuri na kuahidi kutumia huduma hiyo kutoa elimu kunufaisha jamii, kutangaza sanaa na utamaduni, kuwa karibu na wapenzi au mashabiki wake wote watakaokuwa wanahitaji kupata habari zake za ukweli na uhakika.  <topic>: MICHEZO 